Buddy report – Diana Kalatová

S Dianou sa všeobecne pracovalo veľmi fajn, na moje správy reagovala rýchlo, a vždy sme sa aj rýchlo vedeli dohodnúť na pozeraní hodín, aj na konzultáciách. Komunikácia s ňou bola vždy príjemná. 
Na úvodnej konzultácii som jej dala niekoľko tipov ako odučiť prvé hodiny. Po prvých dvoch hodinách, na ktoré som sa bola pozrieť naživo som mala niekoľko výhrad týkajúcich sa vysvetľovania učiva a Kahootu. Svoje výhrady som jej napísala do správy a prekonzultovali sme ich. Ďalšie dve hodiny som videla nahraté online, boli prezenčne, žiaci riešili test. Hodina prebiehala vo fajn atmosfére, Diana je na hodinách veselá a myslím, že žiaci ju rešpektujú. Vedie aj jeden online kurz angličtiny, a musím uznať, že online hodiny boli v jej prípade v porovnaní s prezenčnými lepšie. Práca bola dynamickejšia. Ona si pozrela moje hodiny, ktoré som prezenčne nahrala cez Skype. 
Na záverečnej konzultácii som vypichla ešte niekoľko vecí, ktoré by bolo vhodné vylepšiť – napríklad vysvetľovanie postupov (aj keď mali všetci žiaci dobrý výsledok, aspoň stručne prebehnúť postup a zistiť, či všetci žiaci rozumejú príkladu).
Chválim ale spätné väzby, ktoré podľa mňa boli naozaj veľmi dobré a takisto ochotu prijať kritiku a pracovať na zlepšení.  
